**ՀԻՄՆԱՎՈՐՈՒՄ**

Ղեկավարվելով Հայաստանի Հանրապետության Աշխատանքային օրենսգրքի 139-րդ հոդվածի դրույթներով ՀՀ-ում աշխատաժամանակի նորմալ տևողությունը չի կարող անցնել շաբաթական 40 ժամից։

Ամենօրյա աշխատաժամանակի տևողությունը չի կարող անցնել ութ աշխատանքային ժամից, բացառությամբ Աշխատանքային օրենսգրքով, օրենքովև այլ նորմատիվ իրավական ակտերով նախատեսված դեպքերի:

Աշխատաժամանակի առավելագույն տևողությունը, ներառյալ` արտաժամյա աշխատանքը, չի կարող անցնել օրական 12 ժամից (հանգստի և սնվելու համար` ընդմիջումը ներառյալ), իսկ շաբաթվա ընթացքում` 48 ժամից:

Առանձին կատեգորիայի աշխատողների (անընդմեջ հերթապահության ռեժիմով աշխատող առողջապահական կազմակերպություններ, հոգաբարձության (խնամակալության) կազմակերպություններ, մանկական դաստիարակչական կազմակերպություններ, էներգամատակարարման, գազամատակարարման, ջերմամատակարարման մասնագիտացված կազմակերպություններ, կապի և վթարների հետևանքների վերացման մասնագիտացված ծառայություններ և այլն) աշխատաժամանակի տևողությունը կարող է կազմել օրական 24 ժամ: Այդ աշխատողների աշխատաժամանակի միջին տևողությունը շաբաթվա ընթացքում չի կարող անցնել 48 ժամից, իսկ աշխատանքային օրերի միջև հանգստի ժամանակը չի կարող պակաս լինել 24 ժամից: [Նման աշխատանքների ցանկը](https://www.irtek.am/views/act.aspx?aid=150003) սահմանում է Հայաստանի Հանրապետության կառավարությունը:

Քարտուղարության, անձնակազմի կառավարման,

տեղեկատվական տեխնոլոգիաների բաժնի պետ՝ Դ. Հարությունյան

06.03.2024թ.

**ՏԵՂԵԿԱՆՔ**

Սիսիան համայնքի ավագանու կողմից սույն որոշման նախագիծն ընդունվելու դեպքում համայնքային բյուջեի ծախսային մասում կկատարվի համապատասխան փոփոխություններ:

Ֆինանսատնտեսական բաժնի պետ՝ Դ. Այվազյան

06.03.2024թ.